**Ministru kabineta rīkojuma projekta „Par atteikumu nodot privatizācijai valsts meža zemi Naudītes pagastā, Dobeles novadā” sākotnējās ietekmes novērtējuma ziņojums**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – likums) 12.panta pirmā daļa nosaka, ka jebkura fiziska un juridiska persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms likums.  Saskaņā ar likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojumu projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.  Ekonomikas ministrija, atbilstoši Ministru kabineta 2009.gada 7.aprīļa noteikumiem Nr.300 „Ministru kabineta kārtības rullis”, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz likuma 12.panta pirmo, ceturto un sesto daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objektu nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus.  Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to jāizskata iestādei atbilstoši savai kompetencei.  Līdz ar to, Privatizācijas aģentūrai un Ekonomikas ministrijai, savas kompetences ietvaros, ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikumu nodot privatizācijai, kas izstrādāts, pamatojoties uz privatizācijas ierosinājumiem, iesniegšanu Ministru kabinetam izlemšanai.  Ministru kabinetam, lemjot par konkrēta valsts īpašuma objekta nodošanu privatizācijai, ir jāvērtē, vai attiecīgais valsts īpašuma objekts ir nepieciešams valsts pārvaldes funkciju, vai valsts vai pašvaldības komercdarbības veikšanai, saskaņā ar Valsts pārvaldes iekārtas likuma 88.panta pirmās daļas nosacījumiem. |
| 2. | Pašreizējā situācija un problēmas | **1. Nekustamais īpašums**  Nekustamais īpašums „Ezernieki” (kadastra Nr.4680 004 0010) Naudītes pagastā, Dobeles novadā 55,6 ha platībā (turpmāk – nekustamais īpašums), kas sastāv no divām zemes vienībām:  1) zemes vienība (zemes vienības kadastra apzīmējums 4680 004 0010) 38,4 ha platībā, tai skaitā, valsts meža zeme 6,2 ha;  2) zemes vienība (zemes vienības kadastra apzīmējums 4680 004 0011) 17,2 ha platībā, tai skaitā, valsts meža zeme 1,0 ha.  **2. Īpašuma tiesības**  Nekustamais īpašums reģistrēts Naudītes pagasta zemesgrāmatas nodalījumā Nr.116 uz Latvijas valsts vārda Izglītības un zinātnes ministrijas personā.  **3. Privatizācijas ierosinātāji:**  1) Fiziska persona Dagnija Dīķe (adrese: Ģertrūdes iela 69/71 – 4, Rīga, LV-1011). Ierosinājums par nekustamā īpašuma (kadastra Nr.4680 004 0010) Dobeles novadā, Naudītes pagastā, „Ezernieki”, nodošanu privatizācijai Privatizācijas aģentūrā saņemts 2005.gada 15.decembrī un reģistrēts Privatizācijas ierosinājumu reģistrā ar Nr.1.36;  2) Fiziska persona Igors Stepanovs (adrese: Ģertrūdes iela 69/71 – 4, Rīga, LV-1011). Ierosinājums par nekustamā īpašuma (kadastra Nr.4680 004 0010) Dobeles novadā, Naudītes pagastā, „Ezernieki”, nodošanu privatizācijai Privatizācijas aģentūrā saņemts 2006.gada 31.augustā un reģistrēts Privatizācijas ierosinājumu reģistrā ar Nr.1.754.  3) Fiziska persona Raimonds Zakovskis (adrese: Traleru iela 19 – 26, Rīga, LV-1030). Ierosinājums par nekustamā īpašuma (kadastra Nr.4680 004 0010) Dobeles novadā, Naudītes pagastā, „Ezernieki”, nodošanu privatizācijai Privatizācijas aģentūrā saņemts 2006.gada 17.februārī un reģistrēts Privatizācijas ierosinājumu reģistrā ar Nr.1.61.  **4. Nekustamā īpašuma valdītājs**  Latvijas Republikas Izglītības un zinātnes ministrija.  **5. Noma**  Nekustamais īpašums nav iznomāts.  **6. Pirmpirkuma tiesības**  Saskaņā ar likuma „Par valsts un pašvaldību īpašuma objektu privatizāciju” 17.pantu nav subjekta, kuram varētu tikt atzītas pirmpirkuma tiesības.  **7. Nodošana privatizācijai**  Izglītības un zinātnes ministrija 2008.gada 2.jūnija vēstulē Nr.1-17/3893 informē, ka ministrija ir pieņēmusi lēmumu nodot privatizācijai nekustamo īpašumu, atdalot no tā valsts meža zemi.  Naudītes pagasta padome 2008.gada 16.jūlija vēstulē Nr.3-9/335 informē, ka ir iespējams no nekustamā īpašuma atdalīt valsts meža zemi.  **8. Īpatnības**  Atbilstoši Valsts Meža dienesta 2006.gada 25.oktobra vēstulē Nr.1-10/900 sniegtajai informācijai zemes vienībā ar kadastra apzīmējumu 4680 004 0010 un zemes vienībā ar kadastra apzīmējumu 4680 004 0011 ir veikta meža inventarizācija, attiecīgi 6,2 ha platībā (tai skaitā 6,2 ha mežs) un 1,0 ha platībā (tai skaitā 1,0 ha mežs).  Saskaņā ar Meža likuma 44.panta trešo daļu valsts meža zeme valsts nekustamo īpašumu sastāvā nav privatizējama.  No nekustamā īpašuma sastāvā esošā zemesgabala (zemes vienības kadastra apzīmējums 4680 004 0010) 38,4 ha platībā jānodala patstāvīgs nekustamais īpašums – valsts meža zeme 6,2 ha platībā un no zemesgabala (zemes vienības kadastra apzīmējums 4680 004 0011) 17,2 ha platībā jānodala patstāvīgs nekustamais īpašums - valsts meža zeme 1,0 ha.  Atbilstoši Administratīvo teritoriju un apdzīvoto vietu likuma 7.panta pirmajai daļai un pārejas noteikumu 4.punktam, Ministru kabineta rīkojuma projektā ir precizēts administratīvi teritoriālās vietas nosaukums, kurā atrodas nekustamais īpašums. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Ministru kabineta rīkojuma projekts „Par atteikumu nodot privatizācijai valsts meža zemi Naudītes pagastā, Dobeles novadā” paredz atteikt nodot privatizācijai nekustamā īpašuma zemes vienības (zemes vienības kadastra apzīmējums 4680 004 0010) sastāvā ietilpstošo valsts meža zemi 6,2 ha platībā, un zemes vienības (zemes vienības kadastra apzīmējums 4680 004 0011) sastāvā ietilpstošo valsts meža zemi 1,0 ha platībā, saskaņā ar saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta trešo un piekto daļu un Meža likuma 3.panta pirmās daļas 2.punktu un 44.pantu. |
| 5. | Projekta izstrādē iesaistītās institūcijas | Nav. |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojums „Par atteikumu nodot privatizācijai valsts meža zemi Naudītes pagastā, Dobeles novadā” tiks publicēts laikrakstā „Latvijas Vēstnesis” un lēmums tiks nosūtīts privatizācijas ierosinātājam Administratīvā procesa likuma noteiktajā kārtībā.  Ja ar tiesību aktu tiek ierobežotas indivīda tiesības, tās var aizstāvēt Administratīvā procesa likumā noteiktajā kārtībā. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Ministru kabineta rīkojums uzskatāms par vispārīgo administratīvo aktu, ko iestāde izdod attiecībā uz individuāli nenoteiktu personu loku. Vispārīgo administratīvo aktu var pārsūdzēt Administratīvā procesa likuma noteiktajā kārtībā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav attiecināms. |

**III – VI sadaļa** – nav attiecināms.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Privatizācijas aģentūra un Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta Privatizācija aģentūras funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Netiks radītas jaunas institūcijas, funkcijas tiks izpildītas Privatizācijas aģentūras funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav. |
| 6. | Cita informācija | Ministru kabineta rīkojuma projekts „Par atteikumu nodot privatizācijai valsts meža zemi Naudītes pagastā, Dobeles novadā” Ministru kabinetā izskatāms vienlaikus ar Ministru kabineta rīkojuma projektu „Par daļas no nekustamā īpašuma Naudītes pagastā, Dobeles novadā, nodošanu privatizācijai” (VSS – 164). |

**Ekonomikas ministrs A.Kampars**

**Vīza: valsts sekretārs J.Pūce**

15.03.2010. 13:30

1124

Volfa

67013158, Kristine.Volfa@em.gov.lv